Немањићи

Немањићи су средњовековна српска династија која је најдуже владала Србијом. Династија је названа по Стефану Немањи, оснивачу династије који је повезан са Вукановићима по мушкој линији и са Војислављевићима по женској линији. У династији има једанаест владара, с тим што се династија наставља бочном, женском линијом у династију Лазаревића, а касније и Бранковића, који владају делом Срба до прве половине шеснаестог века.

Грб
Представљен је двоглавим белим орлом на црвеном пољу, који је преузет од византијског грба династије Палеолога. Двоглави орао је усвојен из византијске културе и убрзо је постао симбол српских краљева као и српске државе. Може се видети на каталонској мапи из 1339. где је престоница цара Душана означена двоглавим орлом, а тај исти симбол се налази и у манастиру Љевишка. Челенка је била омиљени део грба српске властеле и врло је присутна на новцу из тог периода, употребљавала се као грб, без штита.

Задужбине Немањића
Сви српски владари краљевске породице Немањића за собом су остављали задужбине, своје цркве и манастире, да искупе своје душе и покажу своју величину. Међу многобројним манастирима који су њихова задужбина, истичу се: Жича, Студеница, Милешева, Сопоћани, Хиландар, Грачаница, Бањска, Високи Дечани и други.

Владарска лоза Немањића
десно|мини|[[Лоза Немањића (фреска из Дечана)|Лоза Немањића, фреска из манастира Дечани.]] Династија, која је још називана и Светородном, дала је једанаест владара, који су владали Србијом од (1166)1168. до 1371. године: Владари:
 * велики жупан Стефан Немања, велики жупан (1166)1168—1196.
 * краљ Стефан Првовенчани, велики жупан 1196—1217, краљ Србије 1217—1228. (са прекидом)
 * краљ Стефан Радослав, краљ Србије 1228—1234.
 * краљ Стефан Владислав, краљ Србије 1234—1243.
 * краљ Стефан Урош I, краљ Србије 1243—1276.
 * краљ Стефан Драгутин, краљ Србије 1276—1282., касније краљ Срема 1282—1316.
 * краљ Стефан Урош II Милутин, краљ Србије 1282—1321.
 * краљ Владислав II, 1321—1325. краљ Срема, и непризнати краљ Србије 1321—1324.
 * краљ Стефан Урош III Дечански, краљ Србије 1321—1331.
 * цар Стефан Урош IV Душан, краљ Србије 1331—1346., цар Срба, Бугара и Грка 1346—1355.
 * цар Стефан Урош V Нејаки, цар Србије 1355—1371.

Остали владари:
 * велики жупан Вукан Немањић, непризнати велики жупан 1202—1204.
 * краљ Константин Немањић, непризнати краљ 1321—1322.
 * царица Бугарске Ана Неда, савладарка сину Ивану Стефану 1330—1331.
 * цар Симеон (Синиша) Урош Палеолог, цар Епира 1359—1366, цар Тесалије 1359—1371.
 * цар Јован Урош Палеолог, цар Епира 1371—1372.
 * кнегиња Милица Хребељановић, савладарка сину Стефану 1389—1393.

Види још

 * Освајања Стефана Душана
 * Орден Немањића
 * Средњовековне заставе Немањића

Спољашње везе

 * Жељко Фајфрић: Света лоза Стефана Немање, 1998.
 * Светородна лоза Немањића
 * Родослов Немањића
 * Српски средњовековни владари
 * Јован Б. Маркуш: Родослови српских династија из Зете и Црне Горе, Цетиње 2004.
 * „Тамо далеко... у Епиру“ (Политикин Забавник)